203 



styrrede i deres Ophold her paa Marken, trak hen over ham, 

 som befandt sig i en Pram ude paa Noret. Flokken har ikke 

 været set her siden. 



Ifølge Kjærbølling har Bramgaasen tidligere været saa almin- 

 delig her paa Falsters Sydspids, at den endog ødelagde Græs- 

 gangene. — Gamle Folks Fortællinger her paa Stedet, om at det 

 i sin Tid, da Bønderne ikke havde Jagtretten paa deres Marker, 

 var nødvendigt i Saatiden at jage »Skraakkerne« bort fra de ny- 

 saaede Marker, da de ellers opsamlede Saakornet, refererer sig 

 uden Tvivl ogsaa til Bramgaasen, det anførte Navn dannet efter 

 Lyden af dens Stemme. 



Mærkeligt nok, at medens Graagæs og Sædgæs fremdeles hvert 

 Aar indfinder sig her, og en enkelt Gang nogle Blisgæs er skudte 

 her, saa har jeg i de 35 Aar, jeg har været Jagtbetjent her, kun 

 en Gang tidligere set en eneste Bramgaas, som opholdt sig imel- 

 lem en Flok Sædgæs.« (N. Andersen). 



URFUGL (Tetrao tetrix). »Naar man blader igennem Aar- 

 gangene af »D. O. F«'s Tidsskrift, vil man omtrent i hvert Hæfte 

 finde de sørgelige Meddelelser om snart den ene snart den an- 

 den Fuglearts rivende Tilbagegang eller undertiden totale For- 

 svinden fra vor Fauna. Nogle enkelte af vore Fuglearter viser 

 dog, begrundet paa forskellige Forhold, en modsat Tendens, saa- 

 ledes kan nævnes Urfuglen, som synes at udvide sit Omraade, 

 og som i alt Fald paa denne Egn (Bølling Sø, Jylland) trods 

 haard Forfølgelse tager til i Tal. Da jeg for 13 Aar siden kom 

 her til Egnen, var den sjælden; en Mil Vest herfor i Stendals- 

 gaard Skovdistrikt og i de store Plantager 1 V2 Mil Syd herfor 

 fandtes adskillige, desuden enkelte Kuld spredt omkring i de 

 større Hedestrækninger og navnlig i de store Hedemoser, fordi 

 disse ofte er ret vanskelig tilgængelige for Mennesker: maaske 

 ogsaa fordi der er nok saa megen Føde at finde samt Vand. 

 Her paa Ejendommen saa jeg den ikke i mange Aar. 



Nu er Forholdet et andet: ikke at den er almindelig, thi 

 hvad der er jagtbart kan overhovedet ikke være almindeligt paa 

 en Egn, hvor der er omtrent lige saa mange Jægere som Stykker 

 Vildt, men mange Steder, hvor der den Gang rugede et Kuld 

 paa en større Hedestrækning, ruger der nu to. 



I denne Ejendoms umiddelbare Nærhed rugede i Fjor to 

 Kuld, og det er et ret dagligdags Syn at se Urfugle her nu. De 



14 



